pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ฟอร์มาลีน (Formalin) สามารถฆ่าเชื้อไวรัสโควิด-19 ได้หรือไม่ ??
วันจันทร์ที่ 6 กรกฎาคม 2563
ฟอร์มาลีน (Formalin) สามารถฆ่าเชื้อไวรัสโควิด-19 ได้หรือไม่ ??
ฟอร์มาลีน ฆ่าเชื้อไวรัสโควิด-19 ได้หรือไม่ ??
Q : ฟอร์มาลีน (Formalin) สามารถฆ่าเชื้อไวรัสโควิด-19 ได้หรือไม่ ??
A : ฟอร์มาลีน (Formalin) อยู่ในกลุ่มสารที่ใช้สําหรับรักษาความสดใหม่และไม่ได้มีผลโดยตรงในการฆ่าเชื้อโรค ซึ่งอาจส่งผลอันตรายต่อร่างกาย จึงควรนํามาใช้เพื่อฆ่าเชื้อไวรัสโควิด-19
รัฐบาลไทย-ข่าวทำเนียบรัฐบาล-รวอ. ให้เอกอัครราชฑูตวิสามัญผู้มีอำนาจเต็มแห่งสาธารณรัฐซูดานประจำประเทศไทย เข้าพบ
วันศุกร์ที่ 25 พฤษภาคม 2561
รวอ. ให้เอกอัครราชฑูตวิสามัญผู้มีอํานาจเต็มแห่งสาธารณรัฐซูดานประจําประเทศไทย เข้าพบ
​รมช.ก.อุตฯ ให้เอกอัครราชฑูตวิสามัญผู้มีอํานาจเต็มแห่งสาธารณรัฐซูดานประจําประเทศไทย เข้าพบ
วันนี้ (24 พฤษภาคม 2561) นายอุตตม สาวนายน รัฐมนตรีว่าการกระทรวงอุตสาหกรรม ให้นางซานา ฮะมัด อะลามัด กูราฟี (Mrs.Sanaa Hamad Alawad Gourafi) เอกอัครราชฑูตวิสามัญผู้มีอํานาจเต็มแห่งสาธารณรัฐซูดานประจําประเทศไทย เข้าพบ เพื่อเยี่ยมคารวะเนื่องในโอกาสเข้ารับตําแหน่งใหม่ พร้อมขอรับทราบนโยบายด้านอุตสาหกรรมอาหารของไทย ณ ห้องรับรอง 1 ชั้น 2 กระทรวงอุตสาหกรรม
รัฐบาลไทย-ข่าวทำเนียบรัฐบาล-นายกรัฐมนตรีเป็นประธานในพิธีเปิดงานมหกรรมผ้าไหมไทย:ไหมไทยสู่เส้นทางโลก 2561
วันจันทร์ที่ 3 ธันวาคม 2561
นายกรัฐมนตรีเป็นประธานในพิธีเปิดงานมหกรรมผ้าไหมไทย:ไหมไทยสู่เส้นทางโลก 2561
นายกรัฐมนตรีเป็นประธานในพิธีเปิดงานมหกรรมผ้าไหมไทย:ไหมไทยสู่เส้นทางโลก 2561
วันนี้ (วันเสาร์ที่ 1 ธ.ค. 2561) เวลา 18.45 น. พลเอก ประยุทธ์ จันทร์โอชา นายกรัฐมนตรี เป็นประธานและกล่าวสุนทรพจน์ในพิธีเปิดงานมหกรรมผ้าไหมไทย: ไหมไทยสู่เส้นทางโลก 2561 ณ โรงแรมเซนทารา แกรนด์ บางกอกคอนเวนชั่นเซนเตอร์ เซ็นทรัลเวิลด์ กรุงเทพฯ โดยสรุปสาระสําคัญดังนี้
นายกรัฐมนตรีมีความยินดีและเป็นเกียรติที่ได้มาเป็นประธานในพิธีเปิดงานมหกรรมผ้าไหม: ไหมไทยสู่เส้นทางโลก 2561 เพื่อเทิดพระเกียรติสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 ในวันนี้ ผ้าไหมไทยถือเป็นมรดกอันล้ําค่าของประเทศ มีความงดงามของเส้นไหมที่เป็นเอกลักษณ์ และลวดลายที่บ่งบอกถึงความเป็นไทย เป็นงานฝีมือที่ต้องใช้ภูมิปัญญาและความประณีตบรรจงในการทอ
นายกรัฐมนตรีกล่าวว่านับเป็นความโชคดีและเป็นความภาคภูมิใจของคนไทย ที่สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 ทรงสนพระทัยและตระหนัก ถึงการนําวิถีชีวิต ศิลปวัฒนธรรม และภูมิปัญญาท้องถิ่นมาสร้างงาน สร้างอาชีพ และสร้างผลิตภัณฑ์ ให้เป็นเอกลักษณ์ที่ก่อให้เกิดคุณค่าทางสังคม ก่อให้เกิดโครงการตามพระราชดําริที่ส่งผลต่อความเป็นอยู่ของราษฎร และทรงนําพาผลิตภัณฑ์ไหมไทยให้เป็นที่ประจักษ์แก่สายตาของชาวโลก นับเป็นพระมหากรุณาธิคุณอย่างหาที่สุดมิได้
โอกาสนี้นายกรัฐมนตรีแสดงความขอบคุณผู้มีส่วนเกี่ยวข้องทุกภาคส่วน ที่ร่วมกันส่งเสริมการสืบสานศิลปวัฒนธรรมและภูมิปัญญาของไทย สู่การพัฒนาต่อยอดและสร้างมูลค่าเพิ่มให้กับผ้าและผลิตภัณฑ์ไหมไทย เพื่อสนองพระราชดําริสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 โดยหวังเป็นอย่างยิ่งว่าจะได้รับการสนับสนุนจากทุกภาคส่วนในการรักษาศิลปหัตถกรรม อันทรงคุณค่านี้ให้เติบโตอย่างยั่งยืนตลอดไป พร้อมทั้งขอให้การจัดงานในครั้งนี้ประสบผลสําเร็จตามเจตจํานงทุกประการ
รัฐบาลไทย-ข่าวทำเนียบรัฐบาล-รัฐมนตรีช่วยฯ กษ. ลงพื้นที่ติดตามการดำเนินงานเกษตรแปลงใหญ่ อ.หนองบัวแดง จ.ชัยภูมิ
วันจันทร์ที่ 27 กุมภาพันธ์ 2560
รัฐมนตรีช่วยฯ กษ. ลงพื้นที่ติดตามการดําเนินงานเกษตรแปลงใหญ่ อ.หนองบัวแดง จ.ชัยภูมิ
รัฐมนตรีช่วยฯ กษ. ลงพื้นที่ติดตามการดําเนินงานเกษตรแปลงใหญ่ อ.หนองบัวแดง จ.ชัยภูมิ พร้อมเยี่ยมชมการพัฒนาการเกษตรอินทรีย์ "หนองแวงโมเดล"
นางสาวชุติมา บุณยประภัศร รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ตรวจราชการ ณ ศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) ต.หนองแวง อ.หนองบัวแดง จ.ชัยภูมิ ว่า วัตถุประสงค์ของการลงพื้นที่ในวันนี้ เพื่อมารับฟังปัญหาของพี่น้องประชาชนในเรื่องน้ําอุปโภคบริโภคและน้ําที่ใช้ในการทําการเกษตร อีกทั้งยังลงพื้นที่เพื่อดูการทําเกษตรแปลงใหญ่ ซึ่งเป็นกลยุทธที่จะทําให้เกษตรกรมีรายได้เพิ่มขึ้น โดยที่จะมีการให้ความรู้ และใช้เทคโนโลยีเข้ามาช่วย เพื่อลดต้นทุนการผลิต และเพิ่มประสิทธิภาพ ให้มีผลผลิตต่อไร่เพิ่มมากขึ้น โดยปีนี้จะพยายามผลักดันในเรื่องการลดต้นทุนและเพิ่มผลผลิตให้ได้มากขึ้นกว่าปีที่ผ่านมา อย่างไรก็ตาม รัฐมนตรีว่าการกระทรวงเกษตรและสหกร์ ต้องการให้ปีนี้เป็นปีแห่งการยกระดับมาตรฐานสินค้าเกษตร เพราะฉะนั้น ทุกแปลงใหญ่จะต้องผ่านการตรวจรับรองว่าเป็นการเพาะปลูกอย่างปลอดภัย และจะได้เครื่องหมาย GAP ซึ่งจะมีคนมาให้ตรวจรับรองและให้ความรู้ว่าจะปลูกอย่างไรเพื่อให้ได้การรับรองตามกระบวนการ นอกจากนี้ จะดูในเรื่องของเกษตรอินทรีย์ ซึ่งจะได้ลงไปดูในพื้นที่เกษตรอินทรีย์ด้วย
จากการที่ได้ดําเนินนโยบายการทําเกษตรในรูปแบบแปลงใหญ่ ถือเป็นเครื่องมือในการยกระดับคุณภาพชีวิตเกษตรกร ซึ่งได้มีการปรับเปลี่ยนหลักเกณฑ์การเป็นนาแปลงใหญ่ โดยการรวมกลุ่มเกษตรกรเข้มแข็ง จํานวน 30 รายขึ้นไป ให้มีพื้นที่ จํานวน 300 ไร่ขึ้นไป เพื่่อการบริหารจัดการแปลงใหญ่ และการเข้าถึงสินเชื่อดอกเบี้ยต่ํา ในวงเงิน 10 ล้านบาท ดอกเบี้ย 0.01% ในระยะเวลา 5 ปี ทั้งนี้ จะต้องสร้างผู้จัดการแปลงที่มีความเข้มแข็ง โดยให้พื้นที่คัดเลือกและเสนอบุคคลเป็นผู้จัดการด้วย ซึ่งจะเชื่อมโยงการบูรณาการของหน่วยงาน โดยให้ความรู้ด้านการผลิต และช่วยแก้ไขปัญหาต่าง ๆ นอกจากนี้ สหกรณ์และพาณิชย์จังหวัดจะจัดการในเรื่องการตลาด ซึ่งจะมีการจับคู่ธุรกิจระหว่างเกษตรกรกับผู้ซื้ออีกด้วย
"กระทรวงเกษตรและสหกรณ์จะพัฒนาการทําเกษตรตามนโยบาย Thailand 4.0 ในการแปรรูปโดยใช้เทคโนโลยีขั้นสูง Bio Technology รวมถึงการปรับรูปแบบการขึ้นทะเบียนเกษตรกร ให้สะดวกและเข้าถึงง่าย อีกทั้งต้องพัฒนาสร้างการรับรู้แก่เกษตรกรด้วย" นางสาวชุติมา กล่าว
ทั้งนี้ ได้เยี่ยมชมนิทรรศการการพัฒนาการเกษตรอินทรีย์ "หนองแวงโมเดล" จ.ชัยภูมิ และได้ลงพื้นที่ตรวจเยี่ยมการดําเนินงาน ใน 4 เรื่อง คือ 1) การศึกษาแหล่งน้ํา อ.หนองบัวแดง 2) การศึกษาดูงานเกษตรแปลงใหญ่ข้าว (แปลงใหม่) อ.กุดชุมแสง 3) การศึกษาดูงานเกษตรแปลงใหญ่ข้าว อ.แก้งคร้อ และ 4) การศึกษาดูงานเกษตรแปลงใหญ่ข้าว (แปลงต้นแบบ) อ.คอนสวรรค์ และการศึกษาดูงานเกษตรแปลงใหญ่ข้าว (แปลงใหม่) อ.คอนสวรรค์
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-มท. หารือร่วม พน. ยุทธศาสตร์ชาติและแผนด้านพลังงาน
วันจันทร์ที่ 11 กุมภาพันธ์ 2562
มท. หารือร่วม พน. ยุทธศาสตร์ชาติและแผนด้านพลังงาน
มท. หารือร่วม พน. ยุทธศาสตร์ชาติและแผนด้านพลังงาน
วันที่ 8ก.พ.2562 เวลา15.30น.นายฉัตรชัย พรหมเลิศ ปลัดกระทรวงมหาดไทยเป็นประธานการประชุมหารือระหว่างกระทรวงมหาดไทย กับ กระทรวงพลังงาน เรื่องยุทธศาสตร์ชาติและแผนอื่นๆ ที่เกี่ยวข้องกับด้านพลังงาน ร่วมกับนายกุลิศ สมบัติศิริ ปลัดกระทรวงพลังงานและผู้แทนจากกระทรวงพลังงานพร้อมด้วยผู้บริหารของส่วนราชการและรัฐวิสาหกิจในสังกัดกระทรวงมหาดไทย ณ ห้องประชุมราชสีห์ อาคารศาลาว่าการกระทรวงมหาดไทย
นายฉัตรชัย พรหมเลิศ ปลัดกระทรวงมหาดไทยกล่าวว่า การประชุมหารือด้านพลังงานครั้งนี้เป็นไปตามกรอบยุทธศาสตร์ชาติ20ปี ซึ่งได้กําหนดกรอบแนวทางการดําเนินงานไว้ในร่างแผนแม่บทภายใต้ยุทธศาสตร์ชาติ รวมไปถึงนโยบายของรัฐบาล โดยใช้กลไกการดําเนินงานของกลุ่มขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดองกระทรวงมหาดไทย (ป.ย.ป.มท.) ในการขับเคลื่อนสําหรับวันนี้ถือเป็นโอกาสอันดีของทั้งสองหน่วยงานในการประชุมหารือร่วมกันเพื่อกําหนดกรอบและทิศทางการปฏิรูปประเทศในด้านพลังงานซึ่งถือเป็นประเด็นที่รัฐบาลให้ความสําคัญเป็นอย่างยิ่ง
ด้านนายกุลิศ สมบัติศิริ ปลัดกระทรวงพลังงานกล่าวว่า ประเด็นที่กระทรวงพลังงานขอแลกเปลี่ยนความคิดเห็นกับกระทรวงมหาดไทย เพื่อสร้างความเข้าใจร่วมกันก่อนดําเนินการขับเคลื่อนสู่ภาคปฏิบัติมี8ประเด็นสําคัญคือ(1)การจัดตั้งโรงไฟฟ้าที่ประชาชนมีส่วนร่วมนําเสนอพื้นที่(2)การจัดตั้งOne-Stop Serviceด้านพลังงาน(3)การส่งเสริมประเด็นพลังงานกับชุมชน(4)การจัดสรรค่าภาคหลวงสู่ชุมชนเพื่อให้มีการกระจายเงินสู่อปท.ในพื้นที่ที่เป็นตั้งแหล่งปิโตรเลียม(5)โครงสร้างการบริหารกิจการไฟฟ้า(6)การนําขยะมูลฝอยไปเป็นเชื้อเพลิงเพื่อผลิตไฟฟ้า(7)การใช้ข้อบัญญัติเกณฑ์มาตรฐานอาคารด้านพลังงาน(Building energy Code : BEC)และ(8)การกําหนดผังเมือง
ทั้งนี้นายฉัตรชัย พรหมเลิศ ปลัดกระทรวงมหาดไทยกล่าวเพิ่มเติมว่า ทางกระทรวงมหาดไทยยินดีให้ความร่วมมือและสนับสนุนการดําเนินการของกระทรวงพลังงานตาม(ร่าง)แผนแม่บทกระทรวงพลังงานของกระทรวงมหาดไทย เนื่องจากกระทรวงมหาดไทยถือเป็นหน่วยงานหลักที่รับผิดชอบในระดับพื้นที่โดยขอให้พลังงานจังหวัดเสนอโครงการตาม(ร่าง)แผนแม่บทดังกล่าวเข้าไปไว้ในแผนพัฒนาจังหวัด/กลุ่มจังหวัด เพื่อพิจารณาเห็นชอบตามความเหมาะสมของแต่ละโครงการต่อไปส่วนประเด็นที่เกี่ยวข้องกับการแก้ไขข้อกฎหมายด้านพลังงานที่กระทรวงมหาดไทยมีส่วนรับผิดชอบตลอดจนการออกมาตรการสนับสนุนในด้านกฎหมายนั้นเห็นควรต้องใช้เวลาประกอบการพิจารณาอย่างรอบคอบ เพื่อประเมินถึงผลดีและผลเสียก่อนตัดสินใจดําเนินการในอนาคตโดยหลักการทํางานสําคัญของกระทรวงมหาดไทยคือการบริหารงานตามข้อกฎหมายและความคาดหวังของประชาชนเป็นสําคัญ.
รัฐบาลไทย-ข่าวทำเนียบรัฐบาล-มท. ร่วมประชุมคณะมนตรีองค์การระหว่างประเทศเพื่อการโยกย้ายถิ่นฐาน สมัยที่ 110
วันศุกร์ที่ 29 พฤศจิกายน 2562
มท. ร่วมประชุมคณะมนตรีองค์การระหว่างประเทศเพื่อการโยกย้ายถิ่นฐาน สมัยที่ 110
มท. ร่วมประชุมคณะมนตรีองค์การระหว่างประเทศเพื่อการโยกย้ายถิ่นฐาน สมัยที่ 110
เมื่อวันที่ 27พ.ย.62 ณ อาคารสํานักงานทรัพย์สินทางปัญญา นครเจนีวา สมาพันธรัฐสวิส นายปวิณ ชํานิประศาสน์ รองปลัดกระทรวงมหาดไทย ในฐานะหัวหน้าคณะผู้แทนประเทศไทย ร่วมกับนายเสข วรรณเมธี เอกอัครราชทูตและผู้แทนถาวรไทยประจําสหประชาชาติ ณ นครเจนีวา ได้เข้าร่วมการประชุมคณะมนตรีองค์การระหว่างประเทศเพื่อการโยกย้ายถิ่นฐาน (International Organization for Migration - IOM) สมัยที่ 110
นายปวิณ ชํานิประศาสน์ ได้ร่วมกล่าวถ้อยแถลงในนามประเทศไทย (Country Statement) โดยได้แสดงความขอบคุณองค์การระหว่างประเทศเพื่อการโยกย้ายถิ่นฐาน (IOM) ในฐานะเป็นองค์กรที่มีภารกิจหลักในการดูแลผู้โยกย้ายถิ่นฐานทั่วโลก ซึ่งประเทศไทย กระทรวงมหาดไทยมีภารกิจในการดูแลผู้หนีภัยการสู้รบจากประเทศเพื่อนบ้านกว่า 40 ปี ซึ่ง IOM ในฐานะหน่วยงานภาคีได้ให้การสนับสนุนการดําเนินการเป็นอย่างดีเสมอมา โดยเฉพาะอย่างยิ่งในโครงการส่งผู้หนีภัยการสู้รบจากเมียนมาไปตั้งถิ่นฐานใหม่ยังประเทศที่สาม และโครงการส่งผู้หนีภัยการสู้รบจากเมียนมากลับมาตุภูมิโดยสมัครใจ
นอกจากนี้ นายปวิณ ชํานิประศาสน์ ได้แจ้งให้ที่ประชุมฯ ได้ทราบถึงความคืบหน้าของประเทศไทยในการดําเนินงานที่เกี่ยวข้องกับผู้โยกย้ายถิ่นฐานที่เข้ามาในประเทศไทย อาทิ การให้โอกาสทางการศึกษาแก่ผู้โยกย้ายถิ่นฐานที่เป็นเยาวชน การดําเนินมาตรการและแนวทางแทนการกักตัวเด็กในสถานกักกันคนต่างด้าวเพื่อรอการส่งกลับ การป้องกันและแก้ไขปัญหาการค้ามนุษย์ต่อผู้โยกย้ายถิ่นฐาน โดยเฉพาะผู้โยกย้ายถิ่นที่เป็นสตรีซึ่งเป็นเหยื่อค้ามนุษย์ให้สามารถอาศัยในประเทศไทยเป็นการชั่วคราวได้ การบริหารจัดการการทํางานของแรงงานต่างด้าวจากประเทศเพื่อนบ้าน รวมทั้งความพยายามของประเทศไทยในการดําเนินการเพื่อนําข้อตกลงระหว่างประเทศเพื่อการโยกย้ายถิ่นฐานที่ปลอดภัย เป็นระเบียบ และปกติ (Global Compact for Safe , Orderly and Regular Migration : GCM) ไปสู่การปฏิบัติภายในประเทศ
นายอันโตนิโอ วาเลนติโน ผู้อํานวยการใหญ่ IOM ได้กล่าวชื่นชมบทบาทของประเทศไทยในฐานะประเทศที่มีบทบาทนําในภูมิภาคในการดําเนินการที่เกี่ยวข้องกับผู้โยกย้ายถิ่นฐานภายในประเทศ อาทิ การขับเคลื่อนนโยบายด้านสาธารณสุขเพื่อให้ครอบคลุมผู้โยกย้ายถิ่นฐาน การดําเนินมาตรการแทนการกักตัวเด็กผู้โยกย้ายถิ่นฐานในสถานกักกันคนต่างด้าว และการสนับสนุนงบประมาณให้แก่กองทุนเพื่อผู้โยกย้ายถิ่นฐานที่ปลอดภัย เป็นระเบียบ และปกติ รวมทั้งการดําเนินการอื่นๆ ที่เกี่ยวข้อง
ซึ่งในที่ประชุม ประเทศไทยได้แสดงเจตนารมณ์ที่ชัดเจนในการทํางานร่วมกับ IOM และประเทศสมาชิก เพื่อแสวงหาแนวทางในการดําเนินการต่อสถานการณ์ผู้โยกย้ายถิ่นฐานที่ยั่งยืนต่อไป.
รัฐบาลไทย-ข่าวทำเนียบรัฐบาล-​สธ. เตรียมแผนรองรับการพัฒนาระเบียงเศรษฐกิจภาคตะวันออก อีอีซี
วันอังคารที่ 17 ตุลาคม 2560
​สธ. เตรียมแผนรองรับการพัฒนาระเบียงเศรษฐกิจภาคตะวันออก อีอีซี
กระทรวงสาธารณสุข เตรียมความพร้อมรองรับการพัฒนาระเบียงเศรษฐกิจภาคตะวันออกในพื้นที่เขตอุตสาหกรรม 3 จังหวัด ชลบุรี ระยอง ฉะเชิงเทรา
กระทรวงสาธารณสุข เตรียมความพร้อมรองรับการพัฒนาระเบียงเศรษฐกิจภาคตะวันออกในพื้นที่เขตอุตสาหกรรม 3 จังหวัด ชลบุรี ระยอง ฉะเชิงเทรา คาดว่าจะมีประชาชน และนักท่องเที่ยวเพิ่มขึ้น ถึง 13 ล้านคน ในอีก 10 ปีข้างหน้า โดยมีเป้าหมาย“เพื่อประชาชนสุขภาพดี โรงพยาบาลมีคุณภาพ นักท่องเที่ยวเข้าถึงบริการ สร้างรายได้ และชื่อเสียง ให้ประเทศชาติ”
วันนี้(17 ตุลาคม 2560)นายแพทย์เจษฎา โชคดํารงสุข ปลัดกระทรวงสาธารณสุขให้สัมภาษณ์ ภายหลังลงพื้นที่ตรวจเยี่ยมเขตสุขภาพที่ 6 ว่า กระทรวงสาธารณสุข ได้จัดทําแผนพัฒนาด้านสาธารณสุข รองรับนโยบายพัฒนาระเบียงเศรษฐกิจภาคตะวันออก พ.ศ.2560-2564(Eastern Economic Corridor : EEC)ของรัฐบาล ในพื้นที่ 3 จังหวัดคือ ชลบุรี ระยอง และฉะเชิงเทรา ซึ่งเป็นฐานการผลิตอุตสาหกรรมสําคัญ     ของประเทศ และยังเป็นแหล่งท่องเที่ยวที่มีชื่อเสียงระดับโลกเพื่อให้เป็นพื้นที่เศรษฐกิจชั้นนําของเอเชียเพิ่มขีดความสามารถในการแข่งขัน การขยายตัวทางเศรษฐกิจ เทคโนโลยีด้านอุสาหกรรมและการท่องเที่ยวรวมถึงการยกระดับคุณภาพชีวิตและรายได้ของประชาชนซึ่งคาดว่าในอีก 10 ปีข้างหน้าจะมีประชาชน คนวัยทํางาน และนักท่องเที่ยว เพิ่มขึ้นอย่างรวดเร็วจาก 2.8 ล้านคน เป็น 13 ล้านคน
นายแพทย์เจษฎากล่าวต่อว่า กระทรวงสาธารณสุข มีแผนรองรับการพัฒนาระเบียงเศรษฐกิจ ภาคตะวันออกในระยะ 3 ปีแรก (ปี 2560-2562) เน้นพัฒนาโครงสร้างพื้นฐานศูนย์ความเป็นเลิศด้านการแพทย์และสาธารณสุข และศักยภาพการให้บริการด้านอาชีวเวชศาสตร์และเวชศาสตร์สิ่งแวดล้อมที่เป็นเลิศสอดคล้องกับบริบทของอุตสาหกรรมในพื้นที่ นอกจากนี้ ได้วางแผนและบูรณาการร่วมกันของทุกภาคส่วนที่เกี่ยวข้อง อาทิ โรงพยาบาลรัฐทุกสังกัด ภาคเอกชน ภาคอุตสาหกรรม และภาคประชาชน เพื่อพัฒนาศักยภาพของโรงพยาบาลในเขตพื้นที่อุตสาหกรรมดังกล่าว โดยยกระดับขีดความสามารถ เพิ่มจํานวนเตียง เพิ่มห้องผ่าตัดหอผู้ป่วยหนัก ไอซียูทารกแรกเกิดยูนิตสําหรับผู้ป่วยไฟไหม้น้ําร้อนลวกพัฒนาคุณภาพมาตรฐานห้องอุบัติเหตุและระบบบริการการแพทย์ฉุกเฉิน แผนจัดการภัยพิบัติและสาธารณภัยที่ครอบคลุม ทั้งการขนส่งทางอากาศ ทางบก และทางทะเล มีแผนรองรับสถานการณ์การระเบิด/รั่วของสารเคมี รังสี น้ํามัน พัฒนาคลินิกอาชีวเวชศาสตร์ในโรงพยาบาลชุมชนทุกแห่ง ระบบบริการปฐมภูมิ ส่งเสริมสุขภาพป้องกันโรค อนามัยสิ่งแวดล้อมและป้องกันภัยคุกคามอื่นๆ รวมทั้งการผลิตและฝึกอบรมบุคลากรสาขาอาชีวเวชศาสตร์และเวชศาสตร์สิ่งแวดล้อมอาทิ แพทย์ประจําบ้านสาขาอาชีวเวชศาสตร์และเวชศาสตร์สิ่งแวดล้อม พยาบาลเฉพาะทางอาชีวอนามัย เป็นต้น
นอกจากนี้ ภาครัฐและเอกชนได้ร่วมกันวางแผนรองรับอุตสาหกรรมการแพทย์ (Medical Hub)และการท่องเที่ยวเชิงสุขภาพ (Medical Tourism) สร้างโรงพยาบาลที่ใช้เทคโนโลยีระดับสูงในเขตอุตสาหกรรม หรือเมืองใหม่ ตั้งศูนย์เชี่ยวชาญเฉพาะด้านเช่น ทันตกรรม ความงาม ห้องปฏิบัติการ การเชิญชวนโรงเรียนแพทย์ ที่มีชื่อเสียงจากต่างประเทศมาจัดตั้งในพื้นที่ สนับสนุนและกํากับมาตรฐานของธุรกิจบริการสุขภาพ เช่น โรงพยาบาลเอกชน สปา เนอร์สซิ่งโฮม ศูนย์ฟื้นฟูสมรรถภาพ และการท่องเที่ยวเชิงสุขภาพระยะยาว (Long Stay for Health) ให้ผ่านการรับรองคุณภาพและมาตรฐานระดับสากล
รัฐบาลไทย-ข่าวทำเนียบรัฐบาล-รัฐบาลเชิญชวนประชาชนเข้าร่วมงาน วิสาขบูชา ประจำปี 2560
วันศุกร์ที่ 19 พฤษภาคม 2560
รัฐบาลเชิญชวนประชาชนเข้าร่วมงาน วิสาขบูชา ประจําปี 2560
รัฐบาลจัดงานสัปดาห์ส่งเสริมพระพุทธศาสนา เนื่องในวันวิสาขบูชา เพื่อสืบสานพระพุทธศาสนา
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเชิญชวนประชาชนทําบุญตักบาตร และฟังธรรม ในงานสัปดาห์ส่งเสริมพระพุทธศาสนาเนื่องในเทศกาลวิสาขบูชา ประจําปี 2560 ระหว่างวันที่ 4 – 10 พ.ค. ที่วัดใกล้บ้านทั่วประเทศ โดยในวันที่ 10 พ.ค. ขอเชิญชวนประชาชนร่วมเฝ้าทูลละอองธุลีพระบาทรับเสด็จ สมเด็จพระเจ้าอยู่หัวมหาชิราลงกรณ บดินทรเทพยวรางกูร ณ วัดพระศรีรัตนศาสดาราม ส่วนในวันที่ 6 – 10 พ.ค. มีการปฏิบัติธรรมของพระสงฆ์และฆราวาส การแสดงพระธรรมเทศนา การบรรยายและสนทนาธรรม การจัดแสดงนิทรรศการทางพระพุทธศาสนา และการถวายสังฆทาน ณ พุทธมณฑล จ.นครปฐม ทั้งนี้ รัฐบาลมุ่งหวังให้ประชาชนได้เรียนรู้หลักธรรมคําสอนและนําไปประพฤติปฏิบัติ สร้างความสงบในจิตใจและสร้างความสุขให้กับสังคมอย่างยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-พม. หารือหน่วยงานที่เกี่ยวข้องเร่งรัดการจัดทำแผนดำเนินงานตามข้อเสนอแนะของสหรัฐฯ เพื่อให้เห็นผลชัดเจนเป็นรูปธรรม ภายในปีนี้
วันพฤหัสบดีที่ 19 กรกฎาคม 2561
พม. หารือหน่วยงานที่เกี่ยวข้องเร่งรัดการจัดทําแผนดําเนินงานตามข้อเสนอแนะของสหรัฐฯ เพื่อให้เห็นผลชัดเจนเป็นรูปธรรม ภายในปีนี้
พม. หารือหน่วยงานที่เกี่ยวข้องเร่งรัดการจัดทําแผนดําเนินงานตามข้อเสนอแนะของสหรัฐฯ เพื่อให้เห็นผลชัดเจนเป็นรูปธรรม ภายในปีนี้
วันนี้ (19 ก.ค. 61) เวลา เวลา 10.30 น.พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธาน "การประชุมหารือแนวทางการดําเนินงานตามข้อเสนอแนะในรายงาน การค้ามนุษย์ของสหรัฐอเมริกา ประจําปี 2561” โดยมี นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) และผู้แทนหน่วยงานที่เกี่ยวข้องในการดําเนินงานป้องกันและปราบปรามการค้ามนุษย์ ทั้งในระดับผู้บริหารและผู้ปฏิบัติงาน อาทิ กระทรวงยุติธรรม สํานักงานตํารวจแห่งชาติ สํานักงานอัยการสูงสุด สํานักงานศาลยุติธรรม กระทรวงแรงงาน และกระทรวงการต่างประเทศ เป็นต้น ณ ห้องประชุมชั้น 8 กระทรวง พม. สะพานขาว กรุงเทพฯ
การประชุมครั้งนี้ มีการแสดงความขอบคุณและชื่นชมทุกหน่วยงานที่มีส่วนสําคัญอย่างยิ่งในการดําเนินงานต่อต้านการค้ามนุษย์ รวมทั้งการจัดทํารายงานผลการดําเนินงานป้องกันและปราบปราบการค้ามนุษย์ ประจําปี 2560 หรือ รายงาน TIP Report (Trafficking in Persons) เสนอต่อกระทรวงต่างประเทศ สหรัฐอเมริกา จนกระทั่งส่งผลให้สหรัฐอเมริกายกระดับ ประเทศไทยในรายงาน TIP Report จากระดับ 3 เป็นระดับ 2 ที่ต้องจับตามอง (Tier 2 Watch List) และขึ้นไปอยู่ในระดับ 2 (Tier 2) ตามลําดับ นับเป็นระดับที่ดีที่สุดในรอบ 9 ปีที่ผ่านมา
นอกจากนี้ ที่ประชุมได้ร่วมกันพิจารณาแผนการดําเนินงานตามข้อเสนอแนะของสหรัฐอเมริกาที่มีต่อรัฐบาลไทยใน รายงาน TIP Report ประจําปี 2561 ได้แก่ 1) การดําเนินคดีและการบังคับใช้กฎหมาย 2) การคุ้มครองช่วยเหลือผู้เสียหายจากการค้ามนุษย์ และ 3) การป้องกันปัญหาค้ามนุษย์ รวมจํานวน 11 ข้อ ทั้งนี้ มีการขอให้ทุกหน่วยงานเร่งรัดการดําเนินงานทั้ง 3 ด้าน เพื่อให้เห็นผลงานอย่างเป็นรูปธรรม เพื่อรักษาระดับและยกระดับของประเทศไทยให้ดีขึ้นในปีต่อไป นอกจากนี้ คณะกรรมการป้องกันและปราบปรามการค้ามนุษย์ ที่มีรองนายกรัฐมนตรี (พลเอก ประวิตร วงษ์สุวรรณ) เป็นประธานการประชุมเมื่อวันที่ 12 กรกฎาคม 2561 ได้มอบให้กระทรวงการพัฒนาสังคมและความมั่นคงของมนุษย์ (พม.) เป็นหน่วยงานหลักในการติดตามผลการดําเนินงานและรายงานให้คณะกรรมการฯ ทราบเป็นระยะอย่างต่อเนื่อง
และที่ประชุมยังได้ร่วมกันพิจารณาข้อเสนอแนะดังกล่าวของสหรัฐอเมริกา โดยมีหน่วยงานรับผิดชอบหลักและหน่วยงานสนับสนุนในแต่ละข้อเสนอแนะ พร้อมนําเสนอแนวทางการดําเนินงานและแลกเปลี่ยนความคิดเห็น เพื่อให้เกิดการบูรณาการ การดําเนินงานร่วมกัน ทั้งนี้ หน่วยงานที่เกี่ยวข้องจะร่วมกันจัดทําแผนการดําเนินงานเพื่อแก้ไขปัญหา ปรับปรุงการดําเนินงาน หรือปิดจุดอ่อนที่ทางสหรัฐอเมริการะบุไว้ในรายงาน TIP Report ทั้งนี้ กระทรวง พม. ยังได้กําหนดให้มีการประชุมติดตาม ผลการดําเนินงานเป็นประจําทุกเดือน เพื่อเป็นช่องทางหนึ่งในการเร่งรัดการดําเนินงาน หรือการร่วมกันแก้ไขปัญหา/อุปสรรค ของแต่ละหน่วยงาน เพื่อให้สามารถบรรลุเป้าหมายในการดําเนินงานทั้ง 3 ด้าน อย่างเป็นรูปธรรมชัดเจนภายในเดือนธันวาคม 2561
รัฐบาลไทย-ข่าวทำเนียบรัฐบาล-กระทรวงยุติธรรม เดินหน้าขับเคลื่อนทิศทางและนโยบายแผนปฏิบัติราชการกระทรวงยุติธรรม ปีงบประมาณ ๒๕๖๒
วันศุกร์ที่ 8 มีนาคม 2562
กระทรวงยุติธรรม เดินหน้าขับเคลื่อนทิศทางและนโยบายแผนปฏิบัติราชการกระทรวงยุติธรรม ปีงบประมาณ ๒๕๖๒
กระทรวงยุติธรรม เดินหน้าขับเคลื่อนทิศทางและนโยบายแผนปฏิบัติราชการกระทรวงยุติธรรม ปีงบประมาณ ๒๕๖๒
ในวันพฤหัสบดีที่ ๗ มีนาคม ๒๕๖๒ เวลา ๐๘.๓๐ น. ณ ห้องแกรนด์บอลรูม ชั้น ๔ โรงแรมมิราเคิลแกรนด์ คอนเวนชั่น กรุงเทพมหานคร พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธาน ในพิธีเปิดโครงการประชุมเชิงปฏิบัติการเพื่อขับเคลื่อนนโยบายและยุทธศาสตร์กระทรวงยุติธรรม ประจําปีงบประมาณ พ.ศ. ๒๕๖๒ เพื่อขับเคลื่อนนโยบายและยุทธศาสตร์กระทรวงยุติธรรมให้ทุกหน่วยงานในสังกัดกระทรวงยุติธรรม มีกรอบและแนวทางการกําหนดทิศทางของหน่วยงาน ให้ตอบสนองต่อกระแสความเปลี่ยนแปลงในปัจจุบัน จัดโดย กองยุทธศาสตร์และแผนงาน สํานักงานปลัดกระทรวงยุติธรรม โดยมี คณะผู้บริหารกระทรวงยุติธรรมและหัวหน้าส่วนราชการในสังกัดกระทรวงยุติธรรมจากทั่วประเทศ กว่า ๖๐๐ คน เข้าร่วมฯ
ในการนี้ รองนายกรัฐมนตรีและรัฐมนตรีว่าการกระทรวงยุติธรรม เยี่ยมชมนิทรรศของหน่วยงานในสังกัดกระทรวงยุติธรรม พร้อมทั้งบรรยายพิเศษในหัวข้อ "ทิศทางและนโยบายกระทรวงยุติธรรมในปีงบประมาณ ๒๕๖๒" โดยมีใจความสําคัญตอนหนึ่งว่า การดําเนินงานในปัจจุบันต้องนําสิ่งที่ดําเนินการแล้วมาวิเคราะห์ เพื่อนําไปสู่การพัฒนาการดําเนินงาน ในการทํางานนั้นมีประชาชนเป็นศูนย์กลาง ซึ่งมีเป้าหมายหลักในการให้ประชาชนเข้าถึงกระบวนการยุติธรรม ประเด็นที่เป็นวาระแห่งชาติคือ การปราบปรามยาเสพติด การดํารงสิทธิมุษยชน แต่ต้องควบคู่กับคุณธรรมจริยธรรม ซึ่งในการดําเนินงานนั้นต้องสามารถตอบภาพรวมของประเทศ ในเรื่องที่จะช่วยกันสร้างการรับรู้กฎหมายของบ้านเมือง และรณรงค์ให้ประชาชน เข้ามามีส่วนร่วมในเรื่องของจิตอาสา ส่งเสริมให้สังคมมีความสมัครสมานสามัคคีและปรองดองกัน โดยที่ผ่านมาต้องขอชื่นชมบุคลากรทุกท่านที่ปฏิบัติหน้าที่อย่างมีประสิทธิภาพ ช่วยกันขับเคลื่อนกระบวนการยุติธรรมให้เห็นความชัดเจน และขอให้ทุกท่านคงรักษาสิ่งนี้ไว้ พร้อมพัฒนา เรียนรู้ และขับเคลื่อนนโยบายของกระทรวงยุติธรรมสู่การพัฒนาประเทศในลําดับต่อไป
โอกาสนี้ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม บรรยายในหัวข้อ "กลไกนํายุทธศาสตร์สู่การขับเคลื่อนการปฏิบัติงานของกระทรวงยุติธรรม ในปีงบประมาณ ๒๕๖๒" ใจความสําคัญตอนหนึ่งว่า ความยากลําบากของการขับเคลื่อนแผน คือ การเขียนแผนให้ดี มีเป้าประสงค์ชัดเจน มีเป้าหมายหลัก มีตัวชี้วัด และมีแนวทางในการปฏิบัติงานให้บรรลุเป้าหมาย ตามบริบทของบทบาทภารกิจของหน่วยงาน ซึ่งทุกหน่วยงานมีเป้าหมายหลักเดียวกัน คือ แผนการดําเนินงานนั้นต้องสอดคล้องกับนโยบายของกระทรวงยุติธรรม และการทํางานทุกครั้งเราต้องสามารถประเมินความสําเร็จและเรียนรู้ได้ว่า ใครคือผู้นําในการดําเนินงาน เพื่อนําไปสู่การพัฒนาบุคลากรในหน่วยงานให้มีประสิทธิภาพต่อไป
รัฐบาลไทย-ข่าวทำเนียบรัฐบาล-กรมศุลกากรร่วมดูแลความปลอดภัยของประชาชน ในช่วงเทศกาลวันหยุดยาวปีใหม่ 2563
วันพฤหัสบดีที่ 26 ธันวาคม 2562
กรมศุลกากรร่วมดูแลความปลอดภัยของประชาชน ในช่วงเทศกาลวันหยุดยาวปีใหม่ 2563
กรมศุลกากรมีนโยบายให้หน่วยงานในสังกัดปฏิบัติงานในช่วงเทศกาลวันหยุดยาวปีใหม่ 2563 ด้วยการร่วมดูแลความปลอดภัยของผู้เดินทางท่องเที่ยวในช่วงเวลาดังกล่าว
วันนี้ (26 ธันวาคม 2562) กรมศุลกากร ได้มีนโยบายให้หน่วยงานในสังกัดปฏิบัติงานในช่วงเทศกาลวันหยุดยาวปีใหม่ 2563 ด้วยการร่วมดูแลความปลอดภัยของผู้เดินทางท่องเที่ยวในช่วงเวลาดังกล่าว พร้อมกันนี้ได้สั่งการให้กองสืบสวนและปราบปราม หน่วยสืบสวนปราบปรามทางทะเลทั้ง 11 หน่วย ซึ่งมีเรือประจําการในฝั่งอ่าวไทยและฝั่งอันดามัน เตรียมความพร้อมในการเข้าปฏิบัติการให้ความช่วยเหลือผู้เดินทางท่องเที่ยวทางทะเลในกรณีมีเหตุหรือสถานการณ์ฉุกเฉิน โดยเฉพาะอย่างยิ่งในจังหวัดที่มีนักท่องเที่ยวเดินทางท่องเที่ยวทางทะเลเป็นจํานวนมาก
ในส่วนของผู้เดินทางด้วยรถยนต์ ด่านศุลกากรทั่วประเทศได้ร่วมอํานวยความสะดวกให้กับผู้เดินทางทุกท่าน โดยเฉพาะผู้เดินทางไป-กลับภาคใต้ กรมศุลกากรได้เปิดจุดให้บริการประชาชน ณ จุดตรวจปราณบุรี ซึ่งประชาชนผู้ขับขี่ยานพาหนะสามารถเข้ามาจอดแวะพักหากเหนื่อยล้าจากการเดินทางได้ตลอดเวลา ในการนี้ทางจุดตรวจได้จัดขนมขบเคี้ยว เครื่องดื่ม และผ้าเย็นไว้ให้บริการฟรี ทั้งนี้ กรมศุลกากรหวังว่าการเปิดจุดให้บริการดังกล่าวจะเป็นส่วนหนึ่งในการช่วยลดอุบัติเหตุทางถนนได้
อนึ่ง ในส่วนของการปฏิบัติภารกิจหน้าที่หลัก กรมศุลกากรได้กําชับให้เจ้าหน้าที่เพิ่มความเข้มงวดในการสืบสวนหาข่าวเกี่ยวกับขบวนการลักลอบยาเสพติด และสิ่งผิดกฎหมายทุกชนิด ซึ่งอาศัยโอกาสในช่วงที่ประชาชนเดินทางท่องเที่ยวในช่วงเทศกาลลักลอบเข้ามายังประเทศไทย โดยเฉพาะอย่างยิ่งการลักลอบผ่านทางท่าอากาศยานนานาชาติต่าง ๆ อาทิ ท่าอากาศยานสุวรรณภูมิ ท่าอากาศยานดอนเมือง และท่าอากาศยานภูเก็ต
รัฐบาลไทย-ข่าวทำเนียบรัฐบาล-กระทรวงยุติธรรม รับเรื่องจากเครือข่ายภาคประชาชนที่เสนอแนวคิดให้ออกกฎกระทรวง ยกระดับบ้านกาญจนาภิเษก เป็นศูนย์ฝึกเอกชนแห่งแรก
วันพุธที่ 19 ธันวาคม 2561
กระทรวงยุติธรรม รับเรื่องจากเครือข่ายภาคประชาชนที่เสนอแนวคิดให้ออกกฎกระทรวง ยกระดับบ้านกาญจนาภิเษก เป็นศูนย์ฝึกเอกชนแห่งแรก
กระทรวงยุติธรรม รับเรื่องจากเครือข่ายภาคประชาชนที่เสนอแนวคิดให้ออกกฎกระทรวง ยกระดับบ้านกาญจนาภิเษก เป็นศูนย์ฝึกเอกชนแห่งแรก
ในวันพุธที่ ๑๙ ธันวาคม ๒๕๖๑ เวลา ๑๑.๐๐ น. ณ บริเวณหน้าศูนย์บริการร่วมกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ นายธวัชชัย ไทยเขียว รองปลัดกระทรวงยุติธรรมและโฆษกกระทรวงยุติธรรม พร้อมด้วยนายอภิชาต จารุศิริ รองอธิบดีกรมพินิจและคุ้มครองเด็กและเยาวชน รับเรื่องจากนายอรุณฉัตร คุรุวาณิชย์ นักวิชาการอิสระ พร้อมด้วยนายอัครพงษ์ บุญมี อดีตเยาวชนศูนย์ฝึกและอบรมเด็กและเยาวชน (ชาย) บ้านกาญจนาภิเษก พร้อมด้วยตัวแทนเครือข่ายภาคประชาชน นักรณรงค์ขับเคลื่อนกิจกรรมเพื่อลดปัญหาสังคม และปกป้องคุ้มครองสิทธิเด็กและเยาวชน จํานวนประมาณ ๓๐ คน เพื่อเสนอแนวคิดให้กระทรวงยุติธรรมออกกฎกระทรวงยกระดับให้บ้านกาญจนาภิเษก เป็นศูนย์ฝึกเอกชนแห่งแรกที่เป็นสถานบําบัด ฟื้นฟู และเป็นต้นแบบในการจัดตั้งศูนย์ฝึกอื่นในอนาคตต่อไป
นายธวัชชัยฯ กล่าวว่า กระทรวงยุติธรรมมีนโยบายชัดเจนที่ผลักดันให้มีสถานแรกรับและฝึกอบรมเอกชน ซึ่งขณะนี้กฎกระทรวงเกี่ยวกับหลักเกณฑ์การขออนุญาตตั้งสถานแรกรับและฝึกอบรมของเอกชน ได้ร่างเสร็จเรียบร้อยแล้ว เหลือเพียงระเบียบกรมพินิจและคุ้มครองเด็กและเยาวชนที่อยู่ระหว่างการหารือกับกฤษฎีกา เป้าหมายเดิมจะทําให้เสร็จภายในปี ๒๕๖๑ แต่ขึ้นอยู่กับงบประมาณที่กระทรวงการคลังจะอนุมัติด้วย
นายอภิชาตฯ กล่าวว่า ขณะนี้กรมพินิจและคุ้มครองเด็กและเยาวชน ได้ร่างระเบียบเกี่ยวกับการดําเนินงานของสถานแรกรับและศูนย์ฝึกของเอกชน และมีแนวคิดอาจจะเปิดเป็นสถานศึกษาเอกชน และศูนย์ฝึกอาชีพนอกจากนี้ มีแนวคิดที่จะให้มีศูนย์ฝึกในจังหวัดต่างๆ ซึ่งร่างระเบียบกรมพินิจฯ ยังเนื้อหามีรายละเอียดจํานวนมาก แต่จะเร่งรัดเพื่อให้สามารถใช้ได้ภายในเดือนมกราคม ๒๕๖๒ จากนั้นจะเปิดให้เอกชนยื่นคําร้องขอจัดตั้งสถานแรกรับและศูนย์ฝึกต่อไป